CELEX: 62011FN0119
Language: fi
Date: 2011-11-11 00:00:00
Title: Asia F-119/11: Kanne 11.11.2011 — ZZ v. komissio

28.1.2012   
            
            
               FI
            
            
               Euroopan unionin virallinen lehti
            
            
               C 25/71
            
         
      Kanne 11.11.2011 — ZZ v. komissio
      (Asia F-119/11)
      (2012/C 25/138)
      Oikeudenkäyntikieli: italia
      
         Asianosaiset
      
      
         Kantaja: ZZ (edustaja: asianajaja G. Cipressa)
      
         Vastaaja: Euroopan komissio
      
         Oikeusriidan kohde ja kuvaus
      
      Kanne, jossa vaaditaan kumottavaksi komission implisiittinen päätös, jolla hylättiin kantajan vaatimus, joka koskee yhtäältä sen vahingon korvaamista, joka on aiheutunut siitä, että komission virkamiehet tulivat sisään kantajan virka-asuntoon Luandassa 14, 16 ja 19.3.2002, ja toisaalta kyseisessä tilanteessa otettujen valokuvien jäljennösten luovuttamista ja kaikkien kyseistä tilannetta koskevien asiakirjojen tuhoamista.
      
         Vaatimukset
      
      
                  —
               
               
                  Komission päätös, jolla hylättiin kantajan 6.9.2010 komission nimittävälle viranomaiselle osoittama vaatimus, on todettava lain mukaan mitättömäksi tai toissijaisesti kumottava, riippumatta siitä, missä muodossa tämä päätös tehtiin
               
            
                  —
               
               
                  Komission päätös, jolla hylättiin kantajan 20.3.2011 tekemä valitus päätöksestä, jolla hylättiin 6.9.2010 esitetty vaatimus, ja jossa vaadittiin kyseisen päätöksen kumoamista, on todettava tarpeellisilta osin lain mukaan mitättömäksi tai toissijaisesti kumottava tarpeellisilta osin, riippumatta siitä, missä muodossa tämä päätös tehtiin
               
            
                  —
               
               
                  On vahvistettava ne tosiseikat, että komission virkamiehet tai heidän edustajansa ovat 14.3.2002, 16.3.2002 ja 19.3.2002 vasten kantajan tahtoa, (a) tullet useita kertoja salakavalasti sisälle virka-asuntoon, jonka komissio oli aikaisemmin kantajalle osoittanut ja joka sijaitsi Luandassa (Angola), Bairro Azulin kaupunginosassa osoitteessa Rua Americo Julio de Carvalho 101-103, joko murtautumalla sisään tai heidän hallussaan laittomasti olleiden tai heidän laittomasti käyttämiensä avainten avulla, ja (b) ottaneet kyseisessä asunnossa valokuvia; kantaja ei ole missään vaiheessa antanut tähän suostumustaan eikä hänelle annettu näistä toimista minkäänlaista tietoa, ja todellisuudessa hän oli näistä toimista täysin tietämätön
               
            
                  —
               
               
                  On katsottava, että kaikki nämä vahinkotapahtumat olivat laittomia
               
            
                  —
               
               
                  On todettava, että kaikki kyseessä olevat vahinkotapahtumat olivat laittomia
               
            
                  —
               
               
                  Komissio on velvoitettava hävittämään valokuvat aineellisesti
               
            
                  —
               
               
                  Komissio on velvoitettava ilmoittamaan kantajalle kirjallisesti siitä, että aineellinen hävittäminen on toteutettu, ja esittämään samanaikaisesti kantajalle runsaasti yksityiskohtia tästä hävittämisestä, ja erityisesti päivä, jolloin se toteutettiin, paikka, jossa se toteutettiin, ja hävittämisen toteuttaneen virkamiehen henkilöllisyys
               
            
                  —
               
               
                  Komissio on velvoitettava maksamaan kantajalle korvauksena kyseessä olevasta vahingosta 20 000 euroa — tai minkä hyvänsä virkamiestuomioistuimen oikeudenmukaisena ja kohtuullisena pitämän summan — toisin sanoen, (a) 10 000 euroa korvauksena vahingoista, jotka aiheutuivat 14.3.2002, 16.3.2002 ja 19.3.2002 tapahtuneista laittomista sisääntuloista virka-asuntoon, (b) 10 000 euroa korvauksena vahingoista, jotka aiheutuivat laittomasta valokuvauksesta
               
            
                  —
               
               
                  Komissio on velvoitettava maksamaan kantajalle 10 prosentin vuotuinen pääomitettu korko kyseiselle 20 000 euron summalle sitä päivää seuranneesta päivästä alkaen, kun komissio vastaanotti 6.9.2010 päivätyn vaatimuksen, siihen päivään asti, kun 20 000 euroa tosiasiallisesti maksetaan
               
            
                  —
               
               
                  Komissio on velvoitettava korvaamaan oikeudenkäyntikulut.